《兰室》
明代·童轩

兰之香兮，维叶茂茂。艺彼居室，可采而嗅。兰之香兮，维叶莫莫。

艺彼居室，可佩而怿。兰之香兮，维叶萋萋。彼其之子，薄言有之。

匪直薰德，同心友之。瞻彼日月，悠悠其逾。我德未化，我友是资。

迨今弗力，悔也可追。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。